钦定古今图书集成/理学汇编/学行典/第206卷 > 邵燕
## 钦定古今图书集成/理学汇编/学行典/第206卷 > 邵燕

按《休宁县志》：“邵燕，字裕昆，西门人。生而笃孝聪慧。八
岁值父心疾，啼泣追随，两月不解衣，病良已。父踣困
于商，母金忧之，至欲以身殉。燕曲为解喻，母扑灯佯
寝，未几潜起，燕旋觉，蹑踵抱母号泣，如是者数四，里
中称为孝童。十三应县试，文艺为有司叹赏。及出为
弟子师，岁获修脯以佐甘膬，而夫妇之粗粝如故。癸”
酉举于乡，齐栗承懽愈谨。忽夜梦神示以“翼公纯孝”
四字，燕疑之。翼日父居楼圮，号趋拥入，见椽栋交加，
空若一龛，幸无恙而出，人以为孝感云。戊子冬，上公
车，觉心动，遂止。亡何而父疾作，燕晨夕吁天请身代。
比父卒，哀毁骨立，月馀竟卒于苫次。《直指》上其事，诏
旌其门。